Ich, Cuͦnrat Spuͦl, zuͦ den ziten schultheiz ze Zofingen, tuͦn kunt menclichem mit dis₎m brieff, ✳ dz ✳ ich des ✳ jares und tags, als dirre ✳
brief geben ✳ ist, ✳ in namen und an stat der hochgebornē, durlùhten fùrsten, miner gneͣdigen hˀrschaft, der hertzogen ze Oͤstˀrich offenlich ze geriht sazz ze Zofingen in der stat, da ✳ fùr mich in offen und verbannē geriht komen ✳ der erwirdig hˀr her Cuͦnrat Talaker, ✳
lùtpriester ✳ ✳ ze Sant Steffan, der gestift ✳ ze Costentz, mit Petern Kùgellˀ, ✳ ✳ sinem wisshaften vogt, und ✳ Adelheit, sin muͦtter, mit Walthˀr
Branbach, ✳ ✳ och irer wisshafter vogt, an einem teil ✳ und der bescheiden ✳ Cuͦnrat von ✳ Pfaffnach, burg₎ Zofingen, in namen und
an ✳ statt ✳ des erwirdigen hˀren hˀrn Peters Liebingers, ✳ cohˀr uff dem thuͦm ze Costentz, des ✳ vollen ✳ gewalt er in der nachbenemptē
sache het, ✳ ✳ nach gehellungen ✳ des briefs, ✳ so versigelt under des selben hˀr Peters Liebingˀs in sigel in geriht gelesen wurden, ✳ zuͦ
dem ✳ andren ✳ teil. ✳ ✳ und offnotont und verjahen ✳ ✳ der egenant her ✳ Cuͦnrat Talaker un̄ sin muͦtter ✳ mit den obegnantē iren
vògten ✳ und mit fùrsprechen, ✳ wie si ein muͤtentlich mit guͦter, willig₎ ✳ ✳ vorbetrahtunge ✳ fùr sich un̄ ir erben ✳ verkoft und ze kofen ✳
geben ✳ hetten ✳ reht und redlichen eins ewigen ✳ kofs ✳ mit allˀ ✳ ✳ der sichˀheit, ✳ ✳ da ✳ mit diser kofe nach reht oder gewonheit vestenclicher bestanͧ mòht, dem ✳ vorgenanten hˀrn Petern Liebing₎ und sinē erben ✳ ir hus hof ✳ mit allem infang ehaften gewonheiten ✳ und zuͦgehòrden, ✳ ✳ so von ✳ alter har in dhein wise dar in gehòret und an si braht
weͣr,
Zofingē in der stat gelegen, un̄ den si
koft ✳ hetten ✳ von der von ✳ Elseͣzz, ✳ seͣliger, gedenknùss. und gieng ab dem selben ✳ hof ✳ den hˀren dˀ gestift Zofingen jeͣrlichn̄ zehen
schilling gewonlichs ✳ ✳ Zofinger mùnz. ✳ ✳ und weͣre ✳ der kof beschechen umb drùhundert guldin, guͦt, geneͣm und vollsweͣr an gold
und an ✳ gewiht, dero ✳ si gar und gentzlich von dem ✳ vorgenantē hˀrn Peter ✳ Liebing₎ gewert weͣren un̄ in iren gemeinen ✳
wisshaften nùtz gezogen hetton, ✳ des si offenlich vor mir in geriht verjahen. ✳ und liesent an reht die vorgenantē an dem erstē
teil, ✳ ✳ wie si sich enzihen, ✳ vertgen und uffgeben soͤlten des vorgenantē ir huses und hofes, ✳ ✳ dz den vorgenant hˀr Peter Liebing₎
und sin erben ✳ dar an ✳ ✳ habent weͣrint, nuͦ und hirnach. ✳ ✳ do wart erkent nach minˀ urfrag, dz si dz mit ir selbs ✳ un̄ der vorgenanten ira ✳ vògten ✳ hande ✳ in min hande von ✳ des gerihts wegen tuͦn ✳ sòlten, ✳ ✳ und ich in dann hin wider vertgen sòlte
in hand des obgenanten ✳ Cuͦnrats von Pfaffnach in namen und zuͦ handen des vorgenanten ✳ hˀr Peters Liebingers und
siner erben. ✳ dz taten und volfuͦrten die vorgenantē hˀr Cuͦnrat Talaker und sin muͦtter und gabent uff und enzigent sich
fùr sich un̄ ir erben ✳ frilich, lidig und los ✳ mit ira ✳ selbs und der vorgenantē ira ✳ beider vògte hande des vorgenantē huses
und hofes ✳ mit allen ✳ begriffen, gewonheiten, rehten ✳ und zuͦgehòrden un̄ allˀ an sprach un̄ rehtungen, so si dar zuͦ hattē oder gehaben mòhten, in min ✳ hande ✳ ✳ von des gerihts wegen. ✳ und vertgot ichs do ze gelichˀ wise mit miner hande ✳ hin wider in hand
des vorgenantē Cuͦnrats von Pfaffnach in namen an stat und zuͦ handen des vorgenantē hˀr Peters Liebingers un̄ siner
erbn̄, als geriht und urteil gab un̄ reht wz, so ferr dz nach miner urfrag einhellclich uff den eid erteilt wart, von allen den, die
in geriht warent und gefragt wurden, dz ✳ ✳ daz ✳ ✳ uffgeben, vertgon und enpfahen mit miner hande als reht und redlichen mit
allen ✳ gewonheiten, rehten ✳ und zuͦgehòrden, ✳ so von reht odˀ gewonheit der stat Zofingē in dhein wise dar zuͦ gehort, beschechen
sig, dz es alles billich kraft, maht ✳ haben und steͣtt beliben sol, nuͦ und hienach, eweclich anͧ geveͣrd. und gelopten ✳ och der vorgen̄
hˀr Cuͦnrat Talaker un̄ sin muͦttˀ mit den vorgenantē iren vògten fùr sich un̄ ir erbn̄ dem vorgenantē hˀrn ✳ Petern Liebing₎ un̄ sinē
erben ✳ diss kofs reht wer ze sin nach reht gen allˀmenclichs un̄ ein allen stocken, ✳ da ✳ si werschaft ✳ bedurffent un̄ notturftig
werden ✳ anͧ geveͣrd, noch har wider niemˀ gereden, noch getuͦn, ✳ noch schaffen ✳ getanͧ werden mit deheinen rihtern noch gerihten,
geistlichen noch weltlichen, noch anͧ geriht, in dhein wise ungevarlich. und won diss vor mir in geriht beschechen ist, un̄ ein brieff harumb ze geben erteilt wart, so han ich, vorgenant₎ schultheiz, min insigel von ✳ des gerihts und dur beider teil bette willen offenlich gehenkt an dis₎n ✳ brief. ✳ ✳ dar zuͦ dur mere sichˀheit allˀ vorgenantē dingen ✳ so han ich, vorgenāt₎ Cuͦnrat Talaker, och min ✳ insigel offenlich gehenkt an dis₎n brief. ✳ abˀ ✳ ich, egenanter Walthˀr Branbach, han och fùr die obegenantē Talakerin, min vogt frowē,
min insigel in vogts wise, mir un̄ minē erben unscheͣdlich, gehenkt an dis₎n brief, ✳ dar under ich, die selb Talakerin, mich verpind
aller obgenantē dingen. ✳ hie bi warent ✳ Hug vō Seberg, Gôtschi Schmit, Hans Buglˀ, Uͦlrich Illenbreht, Uͦlrich Albreht, Borschman,
Marti Roreggˀ, Hans Uͦl und ander erbˀ ✳ ✳ lùt vil. diss beschach ✳ und wart diser brief geben ✳ an sant Peters und Paulus, der
heilgen zwelfbotten, abent, nach Cristus gebùrt tusent drùhundert nùnzig und fùnf jar. ✳